بیگم زہرہ انصاری

بیگم زُہرہ انصاری (1915ء–1988ء) ہندوستانی سماجی کارکن اور مجاہدۂ آزادی تھیں۔ مہاتما گاندھی انھیں پیار سے  کہہ کر پکارا کرتے تھے۔ ترکی ادیبہ خالدہ ادیب کے مطابق بیگم انصاری ایک معزز و متمول مسلم پردہ نشین خاتون کا مثالی نمونہ تھیں۔ وہ فارسی، عربی نیز اردو کی عالمہ تھیں اس لیے فرصت کے اوقات مطالعے میں گزارتیں۔ وہ انتہائی نیک اور مخیر خاتون تھیں۔ پردے کی سخت پابندی کے باوجود مہاتما گاندھی کے سامنے آتی تھیں۔ ان کے والد ڈاکٹر انصاری اکثر و بیشتر گاندھی جی کو پندرہ بیس منٹ کے لیے اپنے ساتھ زنان خانے میں لے جاتے تھے جہاں وہ بیگم انصاری سے ملاقات و گفتگو کرتے تھے۔

 ابتدائی زندگی 
ان کی پیدائش دہلی میں ہوئی مگر اصل تعلق غازی پور کے قصبے یوسف پور سے تھا۔ ان کے والد محمد اصغر انصاری اور والدہ عائشہ بی بی تھیں تاہم ان کی پرورش ان کے چچا اور چچی، آزادی کے مجاہدین ڈاکٹر مختار احمد انصاری او ر بیگم شمس النساء۔ انصاری نے کی۔ وہ یوسف پور کے معروف اور با اثر گھرانے  سے تعلق رکھتی تھیں۔

 حالاتِ زندگی 
زہرہ انصاری تحریکِ آزادی کی نمایاں شخصیات میں شامل تھیں۔ ان کے والدین کا گھر  آزادی کے رہنماؤں، کارکنوں اور علما کا مرکز تھا جو اپنی کشادگی اور وقار میں کسی محل سے کم نہ تھا۔ وہ طویل عرصے تک وردھ آشرم سے وابستہ رہیں جہاں مہاتما گاندھی نے ان کی اردو دانی سے متاثر ہو کر خود ان سے سیکھنا چاہا۔ گاندھی جی انھیں اپنے خطوط میں  اور  کے القاب سے یاد کرتے تھے۔

ان کے اور گاندھی جی کے درمیان متعدد خطوط کا تبادلہ ہوا۔ ایک خط (مؤرخہ 22 دسمبر 1932ء میں) گاندھی نے لکھا کہ وہ زہرہ کے ہفتہ وار خطوط کے منتظر رہتے ہیں۔ جب زہرہ نے اپنے والدین کی طرح تحریک میں شامل ہونے اور قید ہونے کی خواہش ظاہر کی تو گاندھی نے انھیں صبر کا مشورہ دیا اور یقین دلایا کہ وقت آنے پر انھیں موقع ضرور ملے گا۔

 نجی زندگی 
ان کی شادی ڈاکٹر شوکت اللہ شاہ انصاری سے ہوئی جو ان کے رشتہ دار اور ہندوستانی قومی تحریک کے ممتاز رہنما تھے۔ زہرہ انصاری نے اپنے والد کو 1936ء اور والدہ کو 1938ء میں کھو دیا۔

 وفات 
ان کا انتقال 28 جولائی 1988ء کو انگلستان میں ہوا اور وہیں پر تدفین ہوئی۔

 حوالہ جات 

زمرہ:جنگ میں شریک ہندوستانی خواتین
زمرہ:دہلی سے آزادی ہند کے فعالیت پسند
زمرہ:ہندوستان کی آزادی کی خواتین فعالیت پسند
زمرہ:1915ء کی پیدائشیں
زمرہ:1988ء کی وفیات